Австралия засилва натиска върху чуждестранните купувачи на имоти | Bloombergtv.bg
Австралия засилва натиска върху чуждестранните купувачи на имоти
Австралийският щат Виктория възнамерява да увеличи повече от 2 пъти данък сгради за чуждестранните купувачи в Мелбърн
23 април 2016 | 15:38
Австралийският щат Виктория възнамерява да увеличи повече от 2 пъти данък сгради за чуждестранните купувачи в опит да спре растящите цени на жилищата във втория по големина град в Австралия след Сидни – Мелбърн, съобщава Bloomberg.
Увеличението e от 3% до 7% и ще влезе в сила за договорите, подписани на или след 1 юли 2016. Местното правителство планира също така да повиши данъка върху пустеещите земи от 0,5% до 1,5%.
„Справедливо е чуждестранните купувачи на недвижими имоти, радващи се капиталовия ръст в резултат на пригодността за живот на щата Виктория и на местата за отдих в нашите градове, да допринасят за поддържането на държавните услуги и инфраструктура“, каза Тим Палас, секретар на финансовото министерство.
Проучване на изследователската компания CoreLogic показва, че цените на жилищата в Мелбърн са се повишили с 9,8% през 2015. Чуждестранните купувачи, включително китайски инвеститори, подхранват търсенето в най-големите градове на Австралия.